เรื่องร้องเรียน: ต้นไม้มีเกี่ยวสายไฟคาดว่าจะเป็นอันตรายได้ในอนาคต
การดำเนินการของเจ้าหน้าที่: จัดเจ้าหน้าที่ดำเนินการแก้ไขเรียบร้อยแล้วครับ         กรณีดังกล่าวเป็นพื้นที่ส่วนบุคคล ต้นไม้ที่อยู่ภายในและภายนอกบริเวณที่ดิน ผู้ครอบครองที่ดินมีหน้าที่ดูแลรักษาให้เป็นระเบียบ ตาม พระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ. 2535 มาตรา 8 เจ้าของหรือผู้ครอบครองอาคารหรือที่ดินผู้ใด (1) วางกระถางต้นไม้บนทางเท้าหรือปลูกต้นไม้ที่บริเวณภายนอกอาคารที่ตนเป็นเจ้าของหรือผู้ครอบครอง และ ปล่อยปละละเลยให้ต้นไม้เหี่ยวแห้งหรือมีสภาพรกรุงรัง หรือปล่อยปละละเลยให้มีสิ่งปฏิกูลหรือมูลฝอย ในกระถางต้นไม้หรือที่บริเวณภายนอกของอาคาร (2) ปล่อยปละละเลยให้ต้นไม้หรือธัญพืชที่ตนปลูกไว้หรือที่ขึ้นเองในที่ดินของตนให้เหี่ยวแห้งหรือมีสภาพรกรุงรัง หรือ ปล่อยปละละเลยให้มีการทิ้งสิ่งปฏิกูลหรือมูลฝอยในบริเวณที่ดินของตน  ถ้าการปล่อยปละละเลยตาม (2) มีสภาพที่ประชาชนอาจเห็นได้จากที่สาธารณะ เจ้าของหรือผู้ครอบครองอาคารมีความผิด ตามพระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ. 2535 ผู้ใดฝ่าฝืนหรือไม่ปฏิบัติตาม ต้องระวางโทษปรับไม่เกินสองพันบาท  จึงประชาสัมพันธ์มาเพื่อให้ทราบด้วยครับ
ความเห็นของผู้แจ้ง: ขอส่งกำลังใจให้ทีมงานที่เกี่ยวข้องครับ จัดการได้ว่องไวและรวดเร็วมาก ขอบคุณสำหรับการดูแลครั้งนี้และทำให้คนในซอยปลอดภัยและสบายใจยิ่งขึ้นครับ
พื้นที่: แขวงพญาไท เขตพญาไท กรุงเทพมหานคร